Inspirationsweekend om åndelighed - AFLYST!
2020-11-13 18:00 - 2020-11-15 18:00 (Europe/Copenhagen)
HVAD ER ÅNDELIGHED − FOR DIG?
Hvor møder du Gud? Er det til gudstjeneste, spejder, kor eller et helt andet sted?
Den 13.-15. november vil Metodistkirken i Danmark gerne invitere til inspirationsweekend, hvor du kan få afprøvet forskellige måder at være sammen med Gud på. Vi vil have moduler som spejder, musik, meditation, bevægelse og natur, som du kan melde dig til, og måske finder du endda en ny måde at møde Gud på.
Lejren bliver afholdt på Spejderbakken i Vejle, og selvom undervisningen udelukkende foregår lørdag, opfordrer vi til, at du er med hele weekenden, så vi også får mulighed for at hygge os og snakke sammen på tværs af menighederne. Søndag afsluttes med gudstjeneste og frokost i Metodistkirken i Vejle.
Vel mødt til en weekend om åndelighed og tid med hinanden og Gud.
Nærmere info følger om tilmelding osv., men sæt X i kalenderen allerede nu.
